Provinco Herat

Herat, perse هرات, estas provinco (velajat) en la okcidento de Afganio en la valo de la rivero Hari Rud. La provinco limas okcidente al Irano kaj norde al Turkmenio. La provinca ĉefurbo estas la samnoma urbo Herat. La teritorio havas proksimume 1,8 milionojn da loĝantoj, kaj la plej multaj el ili etne konsideratas taĝikoj. La en la provinco parolata variaĵo de la persa lingvo tre simila al la dialekto parolata en la irana regiono ĉirkaŭ la urbo Maŝhado. Herat favore situas ĉe historiaj komercaj voroj inter Irano, Barato, Ĉinio  kaj Eŭropo. La stratoj al Turkmenio kaj Irano daŭre konsideratas strategie aparte gravaj laŭ armea vidpunkto.

 Historio 
eta|300ra|<center>vendreda moskeo en Herat
En la antikva periodo la regiono nomiĝis Aria kaj loĝatis de samnoma irana popolo. Pli poste ĝi konkeriĝis fare de la persoj kaj iĝis parto de la Persa Imperio. Kune kun la resta imperio la regiono konkeriĝis fare de la armeo de Aleksandro la Granda. Kiam en la regiono venkis la islamo, Herat iĝis centro de la perse islama kulturo. Meze de la 19-a jarcento la regiono laŭ la britia-rusia rivaleco en Centra Azio iĝis konkeraĵo de la britoj kaj do iĝis parto de la brite dominita ŝtato Afganio. La teritorio de la provinco tiutempe pli grandis ol nuntempe kaj inkluzivis la tutan okcidenton de la nuntempa Afganio, ĉefe la nunajn provincojn Farah kaj Nimruz. Ekde tiam la teritorio estas parto de Afganio.

 Distriktoj 
eta|<center>administraj distriktoj de la provinco Herat

 Adraskan
 Ĉiŝti Ŝarif (aŭ Chishti Sharif)
 Farsi
 Gorian (aŭ Ghorian)
 Guzara
 Gulran
 Herat
 Kohsan
 Inĝil (aŭ Injil)
 Karuĥ (aŭ Karukh)
 Kuŝk (aŭ Kushk)La ĝis nun sola esperantlingva atlaso, Poŝatlaso de la mondo de 1971 el Prago, dokumentigas esperantigon "Kuŝko" en la du-paĝaj mapoj 15 kaj 20.
 Kuŝki Kohna (aŭ Kushki Kohna)
 Obe
 Paŝtun Zarhun (aŭ Pashtun Zarhun)
 Ŝindand (aŭ Shindand)
 Zinda Jan

 Referencoj 

 Eksteraj ligiloj 

 detalaj informoj pri la provinco de la nacia ministerio de malurba evoluo (formato PDF, stato 2007)
 provinca mapo fare de la institucio AIMS (Afghanistan Information Management Services)

 Notoj 

Kategorio:Provincoj de Afganio